**UGOVOR O KUPOPRODAJI ROBE NA DALJINU**

Zaključen u Užicu, dana 01.04.2021. između sledećih ugovorenih strana:

1. "Textil" D.o.o. Užice, ulica Banjička bb, PIB 100598795, matični broj 07708181 koje zastupa ovlašćeno lice Petar Šolović iz Užica (u daljem tekstu: Online prodavac)

i

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_PIB \_\_\_\_\_\_\_\_\_\_\_\_\_, matični broj \_\_\_\_\_\_\_\_\_\_\_\_\_\_\_ koju zastupa \_\_\_\_\_\_\_\_\_\_\_\_\_\_\_\_\_\_\_\_\_ (u daljem tekstu: Kupac)

**Član 1.**

Potpisnici Ugovora su saglasni da će Online prodavac prodati kupcu, na osnovu njegove porudžbenice i izjave, tekstilne kao i druge proizvode kojima posluje Prodavac, a u skladu sa fakturom.

**Član 2.**

Kupac se obavezuje da će kao sredstvo osiguranja plaćanja prilikom potpisa ovog Ugovora izdati Online prodavcu jedan od sledecih instrumenata obezbeđenja plaćanja:

1. Bankarsku garanciju koju prihvata Prodavac,

2. Menicu avaliranu od banke koju prihvata Prodavac,

3. Blanko menicu,

4. Ovlašćenje overeno od banke,

5. Čekove tekućeg računa od banke koju prihvata Prodavac.

Ukoliko Kupac ne dostavi jednu od gore navedenih garancija iz prethodnog stava Ugovor se neće zaključiti, a Online prodavac zadržava avans koji je primio.

**Član 3.**

Online prodavac snosi rizik slučajne propasti ili oštećenja robe iz člana 1. ovog Ugovora do dana predaje robe kupcu. Predajom robe rizik prelazi na kupca.

**Član 4.**

Ugovorne strane su se sporazumele da će kvalitativan i kvantitativan pregled robe izvršiti u roku od 14 dana od dana preuzimanja robe u magacinu kupca preko kupčevog lica, te po proteku ovog roka otpada pravo na svaki prigovor na kvalitet robe od strane kupca.

Online Prodavac jedino i isključivo snosi odgovornost za parametre kvaliteta isporučene robe koji su atestirani.

Prilikom vršenja kontrole Kupac ne sme vršiti bilo kakve fizičke izmene kupljene robe, odnosno ne sme je seći, sužavati, prošivati ili kratiti, kao ni spajati sa drugim materijalima. U slučaju suprotnog postupanja, pre vršenja ili u toku vršenja kontrole, ugovorne strane čine nespornim da je roba traženog kvaliteta, te se u tom smislu ne mogu isticati apsolutno nikakvi prigovori.

Ukoliko je do promene kvaliteta isporučene robe došlo usled neadekvatnog postupanja sa istom, od momenta preuzimanja do momenta vršenja kontrole, za to isključivu odgovornost snosi Kupac, i potpisom ovog Ugovora potvrđuje da mu je isporučena roba traženog kvaliteta.

**Član 5.**

Kupac je obavezan da vrednost izdatog računa od strane Online prodavca u celosti izmiri u ugovorenom roku plaćanja, u suprotnom Online prodavac ima pravo da za svaki dan docnje zaračuna zakonsku zateznu kamatu koja dospeva na naplatu na dan obračuna iste.

Online prodavac će fakturisati cene shodno važećem cenovniku i shodno ugovorenoj valuti plaćanja sa kupcem. Zavisno od valute plaćanja Online prodavac će kupcu odobriti rabate shodno prethodnom dogovoru. U slučaju da Kupac ne izmiri dug u celosti u ugovorenom roku plaćanja, sve vrste rabata prestaju da važe i Kupac ce biti zadužen za iste.

**Član 6.**

Preuzetu robu Kupac ne može vratiti bez saglasnosti Online prodavca. Ukoliko Kupac postupi suprotno odredbi iz stava 1. ovog člana i vrati robu bilo poštom ili na drugi način, Online prodavac ne odgovara za njeno čuvanje ili oštećenje, pa ako je Kupac ne preuzme u roku od 8 dana od dana prijema usmenog ili pismenog obaveštenja od strane Online prodavca ili odbije povraćaj iste, Onlinne prodavac je slobodan da istu uništi.

**Član 7.**

Ukoliko se vrši isporuka robe od strane Online prodavca, kupac se obavezuje da će u celosti snositi troškove prevoza koji će biti fakturisani od strane prodavca po najpovoljnijim uslovima koje pruža kurirska sluzba City express i biće iskazane na istoj fakturi po kojoj je roba isporučena. Ukoliko kupac zahteva da se roba pošalje određenom kurirskom službom, ista će biti poslata na teret kupca.

U slučaju kašnjenja u isporuci robe, usled kašnjenja broda ili više sile, Online prodavac zadržava pravo da produži rok isporuke. O svim eventualnim kašnjenjima Online prodavac će blagovremeno obavestiti kupca. U slučaju nastupanja okolnosti kašnjenja u isporuci robe Kupac nema pravo bilo šta potraživati od Online prodavca.

**Član 8.**

Ugovorne strane su saglasne da se za preuzetu robu celokupan iznos fakture na dan izdavanja utvrđuje u eurima, a preračunava se u dinare po srednjem kursu NBS, tako da je Kupac u obavezi da otplatu fakture vrši uplatom dinarske protivvrednosti iznosa fakture prema srednjem kursu NBS na dan plaćanja fakture.

Ugovorne strane su saglasne da utvrđeni iznos u EUR iz člana 1. ovog Ugovora služi kao osnov za izračunavanje svih obaveza Kupca po ovom Ugovoru, što uključuje glavnicu, kamatu, naknadu i ostale troškove u skladu sa ovim Ugovorom, tako da se uplata relevantnih iznosa za otplatu preostalog duga po ovom Ugovoru vrši u dinarskoj protivvrednosti po srednjem kursu Narodne banke Srbije na dan uplate (glavnica duga) odnosno na dan obračuna (kamata, naknada i drugi troškovi).

Sve uplate od strane kupca nakon datuma naznačenog na fakturi i u opštim uslovima prodaje, bez obzira što su iste izvršene u svemu prema vlautnoj klauzuli (odnosno isplata je izvršena po ugovorenom kursu na dan plaćanja), daju povoda plaćanju zakonske zatezne kamate u korist Online prodavca koja se obračunava počev od dana padanja u docnju pa do konačne isplate, a takođe mu daju i pravo da mimo napred navedenih iznosa naplaćuje i štetu koju je zbog kašnjenja .

**Član 9.**

Kupac zaključenjem ovog Ugovora potvrđuje da ga je Online prodavac pre njegovog zaključenja obavestio o:

* osnovnim obeležjima i poreklu Proizvoda;
* adresi i drugim podacima koji su od značaja za utvrđivanje identiteta Online prodavca;
* prodajnoj ceni kao i o svim dodatnim poštanskim troškovima i troškovima transporta i isporuke i mogućnosti da se ti troškovi mogu staviti Kupcu na teret;
* načinu plaćanja, načinu i roku isporuke, načinu izvršenja drugih ugovornih obaveza, kao i

načinu na koji se postupa po pritužbama Kupca;

* pravu Kupca na jednostrani raskid Ugovora pod uslovima koji su propisani Zakonom;
* podršci koju Online prodavac pruža Kupcu posle prodaje, ugovornim garancijama i uslovima pod kojima Kupac ima pravo na ugovorne garancije;
* vremenu na koje se ovakvi ugovori zaključuju;
* uslovima za jednostrani raskid Ugovora;
* adresi na kojoj Online prodavac posluje i adresi na koju može da uputi pritužbe i reklamacije.

**Član 10.**

Nijedna Ugovorna strana tokom trajanja Ugovora, kao ni 60 meseci nakon završetka Ugovora neće, direktno ili indirektno kroz bilo koji entitet, u potpunosti ili delimično kontrolisan tom Ugovornom stranom, pokušati da zaposli ili na bilo koji drugi ugovorni način zatraži usluge osobe zaposlene od strane druge Ugovorne strane. U slučaju da neka Ugovorna strana prekrši odredbe ovog člana, obavezna je da drugoj Ugovornoj strani (bez predrasuda o bilo kom drugom pravnom leku) isplati ugovornu kaznu u iznosu od 300% (tri stotine procenata) godišnje bruto naknade tog zaposlenog, u momentu takve regrutacije.

**Član 11.**

Ugovorne strane su se saglasile i prihvatile da za sve ono sto nije predviđeno ovim Ugovorom važiće odredbe Zakona o obligacionim odnosima.

**Član 12.**

Za sporove koji eventualno nastanu izmedju ugovornih strana povodom ovog Ugovora ugovorena je mesna nadležnost stvarno nadležnog suda u Užicu.

**Član 13.**

Ovaj ugovor se zakljucuje na neodredjeno vreme i svaka strana ga moze raskinuti u roku od 15 dana.

**Član 14.**

Ovaj Ugovor zaključen je kao ugovor o prodaji na daljinu u smislu člana 27. ("Službeni glasnik RS", br.

62/2014 i 6/2016 i 44/2018-dr.zakon) jer je zaključen posredstvom interneta kao sredstva komunikacija.

*UGOVARAČI:*

*ZA ONLINE PRODAVCA: ZA KUPCA:*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_